TV7 JERUUSALEMMA UUDISED
Eetris on Jeruusalemma Uudised. Tere õhtust! Tänased teemad -
Mullu kasvas turism Iisraeli
sellest hoolimata, et 2016. a jooksul tihenesid veidi uued terrorismivormid.
Ka sinna reisinud turistide arv kasvas üle 4 protsendi.
2016. a saabus riiki ligi 3 miljonit uut turisti.
Protsentuaalselt suurim kasv tuli Hiinast,
kus 2016. a IV kvartalis oli kasv ca 70% võrreldes 2015. aastaga.
Järgmised olulised kasvunumbrid tulid Kroaatiast ja Valgevenest,
ca 62 %.
Lätist ja Gruusiast tulnud turistide arv kasvas 40 %.
Arvuliselt enim reisijaid saabus muidugi USAst,
kellele järgnesid Venemaa, Prantsusmaa, Suurbritannia,
Saksamaa, Ukraina, Malaisia ja Filipiinid.
Hiina tähtsust Iisraeli-suunalises turismis edendab seegi,
et Hiina suurim eralennufirma Hainan Airlines
avas Iisraeli uue lennusuuna.
Hiina turistid on esikohal ühe teisegi reisistatistika poolest -
nad kulutavad nimelt reisi vältel enim raha reisija kohta -
2000 USD.
Eilat saab uue turismiobjekti.
Huvi Iisraeli vastu reisisihtkohana
kasvatab Eilati loodav suur veealune akvaarium.
See on Shark World ehk Haimaailm,
15 meetri pikkune veealune tunnel,
kus külastajad saavad mereelu jälgida.
Kõik mereelukad tegutsevad vabalt omas elemendis
nagu see on olnud juba aastatuhandeid.
Lisaks haidele näeb tõmbenumbritena ka raisid ja delfiine.
Shark World on uhke lisa juba toredale Eilati Akvaariumile,
millega on aastate jooksul tutvunud nii mõnigi Eilatis käinud soomlane.
Juudid saavad taas templimaksu maksta.
2000 aasta järel on maailma juutidel taas võimalik templimaksu maksta.
Veel teise, nn Herodese templi tegutsemise ajal
pidi iga 20-aastane juudi mees maksma pooleseeklist templimaksu.
millega toetati ja rahastati templiga seotud tegevust.
Maksu maksti kolm korda aastas Jeruusalemma tehtud palverännakutel
Toonane maksuraha kaalus ca 8 g ja maksis tänases vääringus 4 eurot.
Maks oli võrdne kõigi jaoks,
sõltumata ühiskondlikust positsioonist või rikkusest.
Tänane Sanhedrin vermis mullu sügisel juubeliaasta auks
uue templimaksumedaljoni.
Seda võibki templi jaoks kasutada.
Siiani on neid ostetud 200 000 tükki.
Kuigi see on seotud puhtalt vaid juutide religioosse ajalooga,
on see palestiinlaste harjad punaseks ajanud.
Nad kardavad, et see templile suunatud aktsioon
edendab võimaliku kolmanda templi ehitamist.
Seda aga ei saavat ehitada mujale kui Jeruusalemma Templimäele.
Iisrael arvatakse maailma suurriikide hulka.
The American Interest on hinnatud USA väljaanne,
mis ilmub neli korda aastas
ja reastab erinevate väärtuste põhjal maailma riike
näiteks sõjaliste, kaubandus-, diplomaatiliste jm näitajate alusel.
Neli korda aastas reastatakse kaheksa maailma suurriiki.
2017. a esimeses numbris pääses nimekirja ka Iisrael.
Nimekirja juhtis muidugi USA,
jagatud teisel kohal järgnesid Hiina ja Jaapan,
kelle järel tulid Venemaa, Saksamaa, India, Iraan ja Iisrael.
Iisraeli kapitaliks peetakse oskusi kõrgtehnoloogiatööstuses,
erinvaid innovatsioone
ja eelkõige merepõhjast leitud võimsaid energiavarusid.
Sõjaliselt on Iisrael olnud juba kaua Levanti alal ületamatuks juhtriigiks.
Jordaania, saatkond ja Templimägi -
Jordaania kuningas Abdullah II püüdis igati pääseda audientsile
USA uue presidendi Donald Trumpi juurde.
Tal on kaks peamist huviobjekti -
USA plaan kolida suursaatkond Tel Avivist Jeruusalemma,
millele kuningas jõulist vastupanu väljendas;
ja teiseks fakt, et USA tunnustaks sellega Jeruusalemma
Iisraeli igaveseks, jagamatuks pealinnaks.
See aga oleks taas vesi ultraortodoksi juutide veskile
kolmanda templi ehitamiseks.
President Trump ei nõustunud ametliku audientsiga Ovaalkabinetis,
kuid kohtus kuningaga nõupidamishommikusöögil.
Sellest hoolimata
on Jordaania oluline element USA ISISe vastases sõjas Süürias.
Jordaanias asub ka USA vastav sõjaline väejuhatus.
Valge Maja on ettevaatlik hinnangutes Iisraeli asunduspoliitikale.
Kui selgusid USA presidendivalimiste tulemused
ja eriti pärast Trumpi ametivannet
teatati Iisraelis plaanidest ehitada üle 5000 uue korteri.
Enamik neist laiendaks juba olemasolevaid asundusi,
kuid osa oleks ka täiesti uued.
Ntks Amonast evakueeritud elanikele plaanitakse täiesti uut elurajooni.
Palestiinlased mõistavad need hukka kui sõjakuriteod.
Valge Maja sõnavõtud on nende osas aga tunduvalt ettevaatlikumad.
Trumpi valitsus ei pea uusi asundusi rahu takistuseks,
kuid ei arva ka, et nende ehitamine uute rahukõneluste algust edendaks.
Juuda ja Samaaria piirkonnas elab täna kokku 400 000 iisraellast.
Palestiina omavalitsuse esindaja Hanan Ashrawi
nimetas USA koos Iisraeliga sõjakurjategijaks
nende ehitushangete lubamise pärast.
Tema sõnul pole enesetapurünnakud, auto- ja pussi-intifadad sõjakuriteod,
vaid õigustatud vastupanu.
Hamas sai Põhja-Koreast uusi rakette.
Võimalikke tulevasi rahukõnelusi ei kergenda värske luureraport,
mille järgi Hamasil on õnnestunud smugeldada Siinai kaudu
Egiptuse-Gaza piirilinna Rafasse
Põhja-Koreas toodetud Bullseye 2 laserjuhtimisega rakette.
Need on mõeldud tankitõrjeks
ja Hamas on saanud neid ISISe Liibüa rakkudelt tosinaid.
Rakettide tegevusraadius on ca 5 km ja neid on raske tõrjuda.
Gaza sektori jätkuvast vee- ja elektridefitsiidist hoolimata
paistab Hamasil piisavat vahendeid ka selliste relvade hankimiseks.
Pärast Gazas võimu haaramist 2006. a
tulistas Hamas sealt järgmise kümne aasta vältel Iisraeli 10 412 raketti
ehk keskmiselt 947 raketti aastas.
Lisaks veel granaadid, mille arv on mitu korda suurem.
See on tänaseks kõik.
Palvetage Jeruusalemma rahu eest ja jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.